***ZAJEDNICA ŠPORTSKIH UDRUGA I SAVEZA***

***MEĐIMURSKE ŽUPANIJE***

**Z A P I S N I K S A S J E D N I C E S K U P Š T I N E**

 održane 20. lipnja 2023. godine s početkom u 19,00 sati u prostorima Gradskih bazena Marija Ružić, Športska 2, Čakovec.

 Prisutno – 19 skupštinara, i članovi Nadzornog odbora Zajednice; Matija Novak i Josip Freiler, predstavnik Međimurske županije Nenad Ujlaki.

 Predsjednik Mato Kljajić predložio je sljedeći:

**D N E V N I R E D**

1. Otvaranje Skupštine i izbor radnih tijela

a.) Izbor verifikacijske komisije

b.) Izvještaj verifikacijske komisije i konstituiranje Skupštine

c.) Izbor zapisničara i ovjerovitelja zapisnika

1. Programsko i financijsko izvješće za 2022. godinu
	1. Izvješće Predsjednika
	2. Izvješće Nadzornog odbora
2. Prihvaćanje izvješća
3. Usvajanje Statuta Zajednice športskih udruga i saveza Međimurske županije
4. Ostala pitanja

 **Dnevni red prihvaćen je jednoglasno.**

**Ad. 1.**

 U radna tijela predloženi su:

a) za verifikacijsku komisiju: Bojan Ružić – predsjednik, Emilija Talan, Darko Jambrović

b) za zapisničara: Tomica Jakopec

c) za ovjerovjeritelje zapisnika: Mario Vukoja, Dražen Korent

 Predložena radna tijela za Skupštinu jednoglasno su prihvaćena.

 Verifikacijska komisija u sastavu jednoglasno je utvrdila uvidom u evidenciju prisutnosti i dostavljenim punomoćima da je od 32 člana Skupštine, na Sjednici Zajednice Skupštini prisutno 19 skupštinara te **da je temeljem članka 31. Statuta Skupština konstituirana.** Komisija je utvrdila da je na sjednici Skupštine prisutna potrebna polovica od ukupnog broja izabranih predstavnika, te da nazočni čine kvorum, a **doneseni zaključci i odluke bit će pravno valjani sukladno odredbama članka 40. Statuta Zajednice.** Izvješće komisije predano je radnom predsjedništvu i uvrštava se kao prilog zapisnika sjednici Skupštine.

**Ad. 2.**

 Predsjednik **Mato Kljajić** napomenuo je da su izvješća dostavljena članovima Skupštine te se kratko obratio nazočnima, osvrnuvši se na kratko prošlu godinu, a poseban naglasak je stavio na provođenje projekta Europska regija sporta, titulu koju je Međimurje nosilo 2022. godine. Nakon toga, zamolio je predsjednika Nadzornog odbora, gospodina **Matiju Novaka** da prezentira izvješće Nadzornog odbora za 2022. godinu.

 Predsjednik Nadzornog odbora, Matija Novak, najprije je prezentirao financijske podatke vezane uz rad Zajednice. Napomenuo je da je Zajednica imala prihode 3.067.000 HRK. Što se rashoda tiče, oni su iznosili 3.038.000 HRK, najveći su vezani za financiranje neprofitnih organizacija u iznosu od 2.035.000 HRK (67%), dok su materijalni rashodi iznosili 929.000 (30%), a odnose se najviše na provedbu projekata Europske regije sporta i HOO-a. U prošloj godini ostvaren je višak prihoda nad rashodima u iznosu od 29.135 HRK, što s prenesenim viškom iz prethodnih godina u iznosu od 224.000 HRK, daje višak prihoda 253.977 HRK. Što se tiče računa, utvrđeno je da su ovjereni sukladno Pravilniku, sva izvješća klubova vezana za nositelje kvalitete su dostavljena u roku, što je vrlo pohvalno.

**Ad. 3.**

 Nakon kratke rasprave pristupilo se glasanju o prihvaćanju prezentiranih izvješća. **Sva izvješća prihvaćena su jednoglasno.**

**Ad. 4.**

 Predsjednik Mato Kljajić otvorio je točku kratko prezentiravši zbog čega je potrebno donijeti novi Statut Zajednice, a to se prvenstveno odnosi na usklađivanje Statuta s novim Zakonom o športu jer je rok za Zajednicu 1.7.2023. Nakon toga **tajnik Jakopec** je još prezentirao i prijedloge Ureda državne uprave, a koje oni smatraju da je potrebno unijeti u Statut. Predsjednik Kljajić je nakon toga je otvorio raspravu vezano uz novi Statut. Nakon kratke rasprave, **odluka o prihvaćanju novog Statuta je donesena jednoglasno.**

**Ad. 5.**

 **Denis Tratnjak** je postavio pitanje, tj. zamolio je tajnika Jakopca da se obavijesti o seminarima i ostalim sportskim događajima, proslijedi članicama i klubovima barem tri-četiri dana prije da se mogu organizirati.

 Nakon toga predsjednik Kljajić je zatvorio Skupštinu.

Sjednica je završila u 19;16 sati.

Prilozi:

1. Potpisna lista članova Skupštine
2. Programsko i financijsko izvješće za 2022.
3. Izvješće Nadzornog odbora za 2022.
4. Statut Zajednice športskih udruga i saveza Međimurske županije

 **Zapisničar : Ovjeritelji zapisnika:**

MP

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **(Tomica Jakopec) (Mario Vukoja)**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **( Dražen Korent)**